বাগদেবীর আরাধনার আগেই শীত বিদায় বাংলায়?

কলকাতা: ভরা মাঘেও দেখা নেই কনকনে শীতের (Winter Update)। বরং বৃষ্টির পূর্বাভাস দিল আলিপুর হাওয়া অফিস। বুধবার ৩ জেলায় বৃষ্টির পূর্বাভাস। গাঙ্গেয় পশ্চিমবঙ্গে আগামী ৪ দিনে রাতের দিকে তাপমাত্রা বাড়তে পারে ৩ থেকে চার ডিগ্রি। তবে কি শীত বিদায়ের পথে (Winter Update in Kolkata)?

আলিপুর আবহাওয়া দফতর সূত্রে খবর, দক্ষিণবঙ্গে আপাতত বৃষ্টির কোনও সম্ভবনা নেই। কলকাতা সহ দক্ষিণবঙ্গের জেলাগুলিতে শুষ্ক আবহাওয়া থাকবে। ২রা ফেব্রুয়ারি পর্যন্ত তাপমাত্রার বড় কোনও হেরফের হবে না।

আরও পড়ুন: মহাকুম্ভে উপচে পড়া ভিড়ে পদপিষ্ট, সাময়িক বন্ধ অমৃত স্নান?

এই মুহূর্তে উত্তর ভারতে সক্রিয় দুটি পশ্চিমীঝঞ্ঝা। একটি ২৯ জানুয়ারি থেকে পশ্চিম হিমালয় অঞ্চলকে প্রভাবিত করবে। অপরটি সক্রিয় হবে ফেব্রুয়ারি থেকে। এদিন থেকেই সক্রিয় হবে পশ্চিমীঝঞ্ঝা। ১লা ফেব্রুয়ারি থেকে দ্বিতীয় ঝঞ্ঝাটির প্রভাব বাড়বে। ফলে পাহাড়ি অঞ্চলে রয়েছে তুষারপাতের সম্ভবনা। সঙ্গে বৃষ্টির পূর্বাভাস। দার্জিলিং, কালিম্পঙ ও জলপাইগুঁড়িতে হালকা বৃষ্টির সম্ভবনা।

গাঙ্গেয় পশ্চিমবঙ্গে আগামী দু-তিনদিনে তাপমাত্রা বাড়বে। তারপর খানিক কমার পূর্বাভাস থাকলেও জাঁকিয়ে শীতের সম্ভবনা আপাতত আর নেই। রাজ্যের সর্বত্র তাপমাত্রা বাড়বে দুই থেকে তিন ডিগ্রি। আগামী ২৪ ঘণ্টায় নেই তাপমাত্রার বড় কোনও পরিবর্তনের সম্ভবনা।

দক্ষিণবঙ্গের জেলাগুলিতে থাকবে ঘন কুয়াশার দাপট। বুধবার কলকাতা, হাওড়া, হুগলি, উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর থাকবে ঘন কুয়াশার সতর্কতা রয়েছে। হালকা কুয়াশার সম্ভাবনা ঝাড়গ্রাম, পুরুলিয়া, বাঁকুড়া, পূর্ব ও পশ্চিম বর্ধমান, বীরভূম, মুর্শিদাবাদ ও নদিয়ায়। এদিন কলকাতার সর্বনিম্ন তাপমাত্রা থাকবে ১৮ ডিগ্রি সেলসিয়াস আর সর্বোচ্চ ২৭ ডিগ্রি সেলসিয়াস।